open-index/open-wikipedia-markdown huggingface dataset:
Kyparíssia (Arkadia)

**Kyparíssia** () on Kreikan kylä, joka kuuluu hallinnollisesti Megalópolin kuntaan, Arkadian alueyksikköön ja Peloponnesoksen alueeseen. Kylän väkiluku on 15 (2021).

Kyparíssian kylä sijaitsee noin kymmenen kilometriä luoteeseen Megalópolin kaupungista. Se on rakennettu noin 810 metrin korkeuteen merenpinnasta laskettuna. Kyparíssia muodostaa oman kyläyhdyskuntansa (Δημοτική Κοινότητα Κυπαρισσίων, *Dimotikí Koinótita Kyparissíon*), johon ei kuulu muita asutuksia.

Kyparíssiasta on löydetty antiikin aikaisen kaupungin jäännökset. Niitä on ehdotettu joko Basiliiksi tai Trapezukseksi; perinteisesti viimeksi mainittu on kuitenkin sijoitettu pohjoisemmaksi nykyisen Mavrián kylän tienoille.

## Lähteet
Chrissó

**Chrissó** () on Kreikan kylä, joka kuuluu hallinnollisesti Delfoín kuntaan, Fokiin alueyksikköön ja Keski-Kreikan alueeseen. Kylän väkiluku on 590 (2021).

Chrissón kylä sijaitsee vuorenrinteessä noin seitsemän kilometriä länteen Delfoín kylästä ja noin 11 kilometriä kaakkoon Ámfissasta. Se on rakennettu noin 200 metrin korkeuteen merenpinnasta laskettuna. Kylä on perinyt tai ottanut nimensä lähellä sijainneesta muinaisesta Krisan kaupungista. Sen aiempi nimimuoto vuoteen 1984 saakka oli *Chrysó* (Χρυσό; ).

Chrissó muodostaa myös laajemman kyläyhdyskunnan (Δημοτική Κοινότητα Χρισσού, *Dimotikí Koinótita Chrissoú*), johon kuuluu varsinaisen Chrissón kylän lisäksi Profeetta Elian luostari (*Moní Profíti Ilía*). Koko yhdyskunnan väkiluku on 598 (2021).

## Lähteet

## Aiheesta muualla
Néa Agathoúpoli

**Néa Agathoúpoli** (, ) on Kreikan kylä, joka kuuluu hallinnollisesti Pýdna-Kolindróksen kuntaan, Pierian alueyksikköön ja Keski-Makedonian alueeseen. Kylän väkiluku on 204 (2021).

Néa Agathoúpolin kylä sijaitsee noin 25 kilometriä pohjoiseen Katerínista ja noin 46 kilometriä lounaaseen Thessalonikista. Antiikin aikana nykyisen kylän lähellä sijaitsi Methonen kaupunki. Néa Agathoúpoli muodostaa oman kyläyhdyskuntansa (Δημοτική Κοινότητα Νέας Αγαθουπόλεως, *Dimotikí Koinótita Néas Agathoupóleos*), johon ei kuulu muita asutuksia.

## Lähteet

## Aiheesta muualla
Tybjerglille Bakker

**Tybjerglille Bakker** on taajama Næstvedin kunnassa Tanskassa. Taajamassa oli 322 asukasta vuoden 2025 alussa.

## Väestökehitys

## Lähteet

## Aiheesta muualla
Persik Kediri

**Persatuan Sepakbola Indonesia Kediri** (’Indonesian jalkapalloliitto Kediri’), joka tunnetaan yleensä vain nimellä **Persik Kediri**, on indonesialainen jalkapalloseura Kedirin kaupungista. Se pelaa kaudella 2025–2026 Indonesian korkeimmalla sarjatasolla Liga 1:ssä.

Persik Kediri perustettiin 19. toukokuuta 1950. Se on voittanut kahdesti sekä liigamestaruuden, toiseksi korkeimman sarjatason Liga 2:n mestaruuden että kolmanneksi korkeimman sarjatason Liga Nusantaran mestaruuden. Seuran kotikenttä on Brawijaya-stadion. Seuran historian paras maalintekijä on 30 osumallaan Flávio Silva.

## Lähteet
Olympiáda (Kozáni)

**Olympiáda** (, ) on Kreikan kylä, joka kuuluu hallinnollisesti Eordaían kuntaan, Kozánin alueyksikköön ja Länsi-Makedonian alueeseen. Kylän väkiluku on 537 (2021).

Olympiádan kylä sijaitsee noin 42 kilometriä pohjoisluoteeseen Kozánin kaupungista. Se on nimetty Aleksanteri Suuren äidin Olympiaan mukaan vuonna 1927. Sen aiempi nimi oli *Rakíta* (Ρακίτα). Olympiáda muodostaa oman kyläyhdyskuntansa (Δημοτική Κοινότητα Ολυμπιάδος, *Dimotikí Koinótita Olympiádos*), johon ei kuulu muita asutuksia.

## Lähteet

## Aiheesta muualla
Olympiáda

**Olympiáda** (, ) voi viitata seuraaviin kuningatar Olympiaan mukaan nimettyihin paikkoihin Kreikassa:

* Olympiáda, kylä Aristotélisin kunnassa Chalkidikín alueyksikössä Keski-Makedonian alueella
* Olympiáda, kylä Eordaían kunnassa Kozánin alueyksikössä Länsi-Makedonian alueella
* Olympiáda, kylä Ioánninan kunnassa Ioánninan alueyksikössä Epeiroksen alueella
Brawijaya-stadion

**Brawijaya-stadion** on Indonesiassa Kedirin kaupungissa, Itä-Jaavalla sijaitseva monikäyttöinen urheilustadion. Se avattiin vuonna 1983 ja toimii Indonesian jalkapalloliigassa pelaavan Persik Kedirin kotikenttänä. Stadionille mahtuu noin 20&nbsp;000 katsojaa, ja sen kenttä on luonnonnurmea.

## Historia ja käyttö
Stadion valmistui vuonna 1983, ja sen katsomot uudistettiin vuonna 2004. Se on erityisen merkittävä Persik Kedirin kannattajille, jotka tunnetaan nimellä *Persik Mania*.

Vuonna 2008 stadionilla sattui väkivaltainen yhteenotto *Persik Manian* ja Arema FC:n kannattajien (*Aremania*) välillä. Tapahtumaa alettiin kutsua nimellä *Kediri Obong*, ja siitä aiheutui *Aremanioille* kahden vuoden porttikielto kentälle.

## Nimi
Stadion on nimetty Majapahitin kuningaskunnan perustajan, Raden Wijayan, mukaan. Hänet tunnetaan myös nimellä Brawijaya.

## Arvioinnit
Stadionin eri osa-alueet, kuten katsomot, valaistus ja kenttäolosuhteet, on arvioitu pääosin C+-tasoisiksi. Tulostaulu ja osa katsomoista ovat kuitenkin saaneet tätä paremmat arvosanat.

## Lähteet
Thermopýles (kylä)

**Thermopýles** (, ) on Kreikan kylä, joka kuuluu hallinnollisesti Lamían kuntaan, Fthiotiin alueyksikköön ja Keski-Kreikan alueeseen. Kylän väkiluku on 279 (2021).

Thermopýlesin kylä sijaitsee noin 18 kilometriä eteläkaakkoon Lamían kaupungista. Se on saanut nimensä siitä, että se sijaitsee Thermopýlesin rannikkotasangolla eli antiikin Thermopylaissa. Thermopýles muodostaa myös laajemman kyläyhdyskunnan (Δημοτική Κοινότητα Θερμοπυλών, *Dimotikí Koinótita Thermopylón*), johon kuuluu varsinaisen Thermopýlesin kylän lisäksi Loutrá Thermopylónin kylä. Koko yhdyskunnan väkiluku on 482 (2021).

## Lähteet
Perdíkkas

**Perdíkkas** () on Kreikan kylä, joka kuuluu hallinnollisesti Eordaían kuntaan, Kozánin alueyksikköön ja Länsi-Makedonian alueeseen. Kylän väkiluku on  (2021).

Perdíkkasin kylä sijaitsee noin 36 kilometriä pohjoiseen Kozánin kaupungista. Kylän alkuperäinen osmaniaikainen nimi oli *Nalmpánkioï* (Ναλμπάνκιοϊ). Vuonna  1927 se nimettiin uudelleen Aleksanteri Suuren seuraajiin kuuluneen Perdikkaan mukaan. Perdíkkas muodostaa oman kyläyhdyskuntansa (Δημοτική Κοινότητα Περδίκκα, *Dimotikí Koinótita Perdíkka*), johon ei kuulu muita asutuksia.

## Lähteet

## Aiheesta muualla
Sourotí

**Sourotí** () on Kreikan kylä, joka kuuluu hallinnollisesti Thérmin kuntaan, Thessalonikin alueyksikköön ja Keski-Makedonian alueeseen. Kylän väkiluku on  (2021).

Sourotín kylä sijaitsee Chalkidikín niemimaan läntisissä sisäosissa noin 27 kilometriä eteläkaakkoon Thessalonikista. Se on rakennettu noin 120 metrin korkeuteen merenpinnasta laskettuna. Sourotí muodostaa oman kyläyhdyskuntansa (Δημοτική Κοινότητα Σουρωτής, *Dimotikí Koinótita Sourotís*), johon ei kuulu muita asutuksia.

## Lähteet

## Aiheesta muualla
Glad

**Glad** on muun muassa seuraavien suomalaisten henkilöiden sukunimi:

* Erkki Glad (s. 1943), näyttelijä
* Jarkko Glad (s. 1973), jääkiekkoilija
* Leo Glad (s. 1953), pappi, teologian tohtori ja muusikko
* Rudi Glad (1889–1966), taidemaalari
José Feghali

**José Feghali** (28. maaliskuuta 1961 Rio de Janeiro – 9. joulukuuta 2014 Fort Worth, Texas) oli brasilialainen pianisti.

Feghali lähti 15-vuotiaana Lontooseen opiskelemaan pianonsoittoa Maria Curcion johdolla. Hän jatkoi opintojaan Royal Academy of Musicissa Christopher Eltonin johdolla. Feghali voitti kultamitalin kansainvälisessä Van Cliburn -pianokilpailussa vuonna 1985. Hän opetti Texasin kristillisessä yliopistossa, johon hän saapui vuonna 1990 sen musiikkikoulun residenssitaiteilijana. Hän toimi myös Texasin kristillisen yliopiston musiikkikoulun internet-teknologiakoordinaattorina.

Feghali esiintyi muiden muassa Berliinin filharmonikkojen, Concertgebouw-orkesterin, Leipzigin Gewandhaus-orkesterin, Royal Philharmonic Orchestran, Lontoon sinfoniaorkesterin ja lukuisten merkittävien yhdysvaltalaisorkesterien solistina. Hän konsertoi myös laajalti sooloresitalistina ja kamarimuusikkona. Feghali teki itsemurhan ampumalla. 

## Lähteet
Gelora Bung Tomo -stadion

**Gelora Bung Tomo -stadion** on Indonesiassa Surabayan kaupungissa sijaitseva monikäyttöinen urheilustadion, joka avattiin vuonna 2010. Se on kaupungista kotoisin olevan jalkapalloseura Persebaya Surabayan kotistadion. Stadionin kapasitetti on vajaa 47&nbsp;000 ihmistä. Stadionilla pelattiin vuoden 2023 alle 17-vuotiaiden MM-kilpailujen otteluita.

## Lähteet
Bilenen piiri

**Bilenen piiri** () on Mosambikin eteläosan Gazan maakunnassa sijaitseva aluehallinnon toisen tason piiri. Piiri rajoittuu pohjoisessa Chócuen (Chókwèn piiri) ja idässä Limpopon piiriin. Etelässä piiriä rajoittaa Intian valtameri ja lännessä Maputon maakunnan Manhiçan ja Maguden piirit. 

Piirin väestöennuste oli 152&nbsp;898 as. (2023) ja pinta-ala on maakuntatilaston mukaan 1&nbsp;812 neliökilometriä, piiritilaston mukaan 1&nbsp;898 km². Piirikeskus on (Bilene) Macian pikkukaupunki tai kaupunkimainen taajama (vila nivel A), jonka keskus sijaitsee sisämaassa, linnuntietä 58 kilometriä aluekeskus Xai-Xaista länteen. Toinen hallinnollisesti samantasoinen pikkukaupunki tai taajama on rannikolla sijaitseva Praia de Bilene (Bilene).

Lukutaidottomuus oli piirissä vuosien 2019–2023 tilaston mukaan 25,9 prosenttia (maakunnan keskiarvo 27,6 &nbsp;%).

Väestön pääelinkeino on maatalous. Keskeisimpiä tuotteita ovat maissi, riisi, vihannekset, mukulakasvit ja cashewpähkinät.


Bilene (5334764408).jpg|Uima- ja venerantaa Praia de Bilenessä.
VIEW OVER LAKE - panoramio.jpg|Praia de Bilenen uimarantaa.
Bilene, Mozambique (4295963869).jpg|Hiekkarantaa riittää.

## Lähteet
* 

* 

### Viitteet

## Aiheesta muualla
Suolahden kaupunginvaltuusto

**Suolahden kaupunginvaltuusto** oli Keski-Suomen maakunnassa sijainneen Suolahden kaupungin ylin päättävä elin. Kaupunginvaltuustossa oli 27 paikkaa. Valtuuston suurin puolue oli SDP, jolla oli hallussaan kaksitoista paikkaa valtuuston viimeisellä kaudella 2005–2006. Valtuuston toiminta lakkasi 1. tammikuuta 2007 Suolahden yhdistyttyä yhdessä Äänekosken kaupungin ja Sumiaisten kunnan kanssa uudeksi Äänekosken kaupungiksi.

Suolahdesta tuli kaupunki vuonna 1977. Tätä ennen valtuuston nimi oli kuntamuodon mukaisesti kauppalanvaltuusto.

## Koostumus vaaleittain
Suolahti oli selkeästi vasemmistolainen kaupunki. Vuoden 2004 kunnallisvaaleissa SDP:n osuus kaupungin äänimäärästä oli 43 prosenttia. Toiseksi suurimman puolueen vasemmistoliiton kannatus oli 27,5 prosenttia samoissa vaaleissa.

Kuntaliitoksen yhteydessä vuonna 2007 kaikkien kolmen kunnan sen hetkiset valtuustot yhdistettiin yhdeksi 79-henkiseksi valtuustoksi. Vuoden 2008 kunnallisvaaleissa Äänekosken kaupunginvaltuustoon valittiin 43 valtuutettua.

## Lähteet

*
*
*
*
*
*
*

*Tilastokeskus: StatFin tietokannat ja StatFin arkistokanta
**Äänestystiedot vaalivuosittaisella kuntajaolla kuntavaaleissa, 1976-2025
**Puolueiden kannatus vaalivuosittaisella kuntajaolla kuntavaaleissa, 1976-2025
**Valittujen lukumäärä ja prosenttiosuudet puolueittain ja maakunnittain/vaalipiireittäin kuntavaaleissa 2025, 2021, 2017.
**Ehdokkaitten vaalitiedot puolueen ja kunnan ja sukupuolen mukaan kunnallisvaaleissa 2012
**Kunnallisvaalit 2008, valittujen lukumäärä, Kunnallisvaalit 2004, valittujen lukumäärä
**Valitut puolueittain vaalipiirin ja kunnan mukaan kunnallisvaaleissa 2000

### Viitteet
Kasvien älykkyys

**Kasvien älykkyys** on kasvitieteen ala, jonka tavoitteena on ymmärtää, miten kasvit käsittelevät ympäristöstään saamaansa tietoa. Kasvien älykkyys on määritelty; "kaikentyyppiseksi tarkoitukselliseksi ja joustavaksi käyttäytymiseksi, joka on hyödyllistä ja auttaa organismia saavuttamaan tavoitteensa".

## Lähteet
1356 Nyanza

**1356 Nyanza (1935 JH)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Strahovin luostari

**Strahovin luostari** on Tšekin pääkaupungissa Prahassa sijaitseva maan vanhin premonstratenssisen sääntökunnan luostari. Se perustettiin vuonna 1140, ja sen nykyinen barokkityylinen ulkomuoto on peräisin 1600- ja 1700-luvulta.

Luostarin yhteydessä sijaitsevat myös Strahovin kirjasto ja taidegalleria.

## Historia
Strahovin luostarin perustaminen liittyi Olomoucin piispa Jindřich Zdíkin vuoden mittaiseen vierailuun Jerusalemissa, jossa hän tutustui uuteen premonstratenssien sääntökuntaan. Palattuaan takaisin Böömiin, hän vakuutti ruhtinas Vladislav II:n uuden luostarin perustamisen tärkeydestä. Luostari perustettiin vuonna 1143 lähelle Prahan linnaa kun Reinin jokilaaksossa sijaitsevasta Steinfeldistä kotoisin olleet munkit muuttivat Strahoviin. 

Luostarista muodostui merkittävä tekijä keskiaikaisen Prahan kaupunkikuvassa. Luostari ryöstettiin hussilaissotien aikana vuonna 1420, minkä jälkeen sen merkitys heikkeni yli vuosisadaksi, kunnes se taas vahvistui 1500- ja 1600-lukujen vaihteessa. Vuonna 1627 premonstratenssien sääntökunnan perustaja Pyhän Norbertin jäänteet siirrettiin Magdeburgin kaupungista Strahoviin.

Strahov kärsi pahasti kolmikymmenvuotisen sodan aikana, kun Ruotsin armeijassa sotinut suomalainen rykmentti ryösti luostarin. Sodan päätyttyä Strahovin luostari uudelleenrakennettiin barokkityyliin. 1670-luvun alussa valmistui luostarin suuri kirjastosali, ja seuraavalla vuosikymmenellä aloitettiin eteläsiiven perusteellinen uudelleenrakentaminen. Ranskan armeijan tykistön tuhottua Strahovin aluetta pahoin luostarissa aloitettiin jälleen laajat korjausprojektit. Lopulta vuosina 1742–1751 kirkon ja Pyhän Voršilan kappelin ulkojulkisivut muutettiin myös barokkityylisiksi.

Vuonna 1948 tapahtuneen Tšekkoslovakian vallankaappauksen jälkeen luostaria ja sen omaisuutta hallinnoivat kommunistit. Tänä aikana luostarilaitos oli lakkautettu, minkä ansiosta sen alueella pystyttiin tekemään laajoja arkeologisia kaivauksia. Luostari palautettiin entisille omistajilleen samettivallankumouksen jälkeen, minkä jälkeen premonstratenssien munkkien toiminta on jatkunut. Nykyään luostarissa asuu 75 munkkia.

## Arkkitehtuuri

Alun perin romaanista tyyliä edustanut Strahovin luostari on muuttunut vuosisatojen kuluessa useaan kertaan. Luostarin nykyinen barokkityylinen ulkokuori on valmistunut 1700-luvulla. 

Strahovin luostarin perustajat Ladislav II ja Jindřich Zdík ovat haudattu tuntemattomaan paikkaan luostarin kirkossa.

## Suojelu
Strahovin luostari on suojeltu kansallisena kulttuurimonumenttina ja kulttuurimonumenttina. Luostarin alue kuuluu myös Prahan historiallisen keskustan moudostamaan Unescon maailmanperintökohteeseen.

## Lähteet

## Aiheesta muualla
Anni Lötjönen

**Anni Lötjönen** (s.1983 Savonlinna) on punk-yhtye Huoran solisti, sanoittaja ja kirjailija. Hän on koulutukseltaan lähihoitaja ja työskennellyt sosiaalialalla erityisnuorisotyössä, korvaushoitoklinikalla sekä yksilöohjaajana.

## Musiikki
Lötjönen oli liittynyt vuonna 2013 perustettuun Huora-yhtyeeseen (käytetään myös nimitystä Laulu- ja soitinyhtye Huora). Hän toimii yhtyeen solistina ja sanoittajana. Yhtyeen kappaleet käsittelevät monia teemoja yhteiskunnasta ja politiikasta alkoholin nauttimiseen sekä naisten elämään. Huora on julkaissut neljä albumia, yhden EP:n ja useita singlejä..

## Kirjat
Lötjönen on kirjoittanut kaksi romaania, esikoisteos *[[Loppuunpalamaton]]* ilmestyi vuonna 2021. Hänen toinen teoksensa *[[Valintoja]]* ilmestyi 2025, kumpikin kirja on Johnny Knigan kustantama. Molemmat teokset ovat fiktiivisiä, mutta ne käsittelevät yhteiskunnallisesti ajankohtaisia asioita, kuten työuupumusta sekä päihteiden käyttöä. Lötjönen ammentaa kirjoihinsa teemoja, joita hän on kohdannut työssään ja joita hän käsittelee myös musiikissaan sekä useissa antamissaan haastatteluissa. Lötjösen tyyliä kuvataan **”**kuin Bridget Jones kohtaisi Charles Bukowskin**”**.

## Lähteet

## Aiheesta muualla
* Johnny Knigan kirjailijasivu
FIBA Americas

**FIBA Americas** on yksi FIBAn komissioista. Sen toiminta-alue on Amerikka, ja se järjestää muun muassa koripallon Amerikan-mestaruuskilpailut.

FIBA Americasin puheenjohtajana toimii argentiinalainen Fabian Borro, joka valittiin tehtäväänsä toukokuussa 2023.

## Lähteet

## Aiheesta muualla
*Virallinen kotisivu
Groteski (tyylilaji)

**Groteski** on kirjallisuudessa huumorin muotoon perustuva tyylilaji, jossa on pyrkimyksenä vertailla suhteettomuutta yhtäältä vaatimuksen ja oikeutuksen sekä toisaalta mielettömyyden ja järjellisyyden välillä. Groteskia on harjoittanut esimerkiksi Leo Ågren.

## Lähteet
Kiso

**Kiso** voi tarkoittaa seuraavia:

* Kiso, kaupunki Naganon prefektuurissa Japanissa
* Kison piirikunta, piirikunta Naganon prefektuurissa Japanissa
* Kiso, kyläkunta Naganon prefektuurissa Japanissa
* Kiso (1920), Japanin laivaston risteilijä toisessa maailmansodassa
* Kisō, japanilaisen Dir en Grey -yhtyeen albumi vuodelta 2002
* 2271 Kiso, päävyöhykkeen asteroidi.
Boucheron

**Boucheron** on ranskalainen koru- ja kelloyritys, jonka Frédéric Boucheron perusti vuonna 1858. Se on myös valmistanut hajuvesiä vuodesta 1988.

Vuonna 1893 sen myymälä siirrettiin Place Vendômeen Pariisiin, jossa se toimii edelleen. Nykyään Boucheronilla on 34 myymälää maailmanlaajuisesti ja lukuisia jälleenmyyjiä.

## Lähteet

## Aiheesta muualla
Greene

**Greene** on muun muassa seuraavien henkilöiden sukunimi:

* Alan Greene (1911–2001), yhdysvaltalainen uimahyppääjä
* Alice Greene (1879–1956), brittiläinen tennispelaaja
* Alvin Greene (1977–2026), yhdysvaltalainen sotilas ja poliitikko
* Andy Greene (s. 1982), yhdysvaltalainen jääkiekkoilija
* Ashley Greene (s. 1987), yhdysvaltalainen näyttelijä ja malli
* Brian Greene (s. 1963), yhdysvaltalainen fyysikko, professori ja tietokirjailija
* Charles Greene (1945–2022), yhdysvaltalainen pikajuoksija ja olympiavoittaja
* Cheryl Greene, *Thubten Chodro* (s. 1950), yhdysvaltalainen tiibetinbuddhalainen nunna, kirjailija ja opettaja
* David Greene (s. 1986), walesilainen aitajuoksija ja maailmanmestari
* Ernest Greene, *Washed Out* (s. 1982), yhdysvaltalainen laulaja ja lauluntekijä
* Graham Greene (1904–1991), brittiläinen romaani-, novelli- ja näytelmäkirjailija
* Graham Greene (1952–2025), kanadalainen näyttelijä
* Joe Greene, (1920–1978), kanadalainen poliitikko
* Joe Greene, (s. 1946), yhdysvaltalainen amerikkalaisen jalkapallon pelaaja
* Joe Greene (s. 1967), yhdysvaltalainen pituushyppääjä
* Joe Greene, (s. 1986), yhdysvaltalainen nyrkkeilijä
* Keith Greene (1938–2021), brittiläinen Formula 1 -kuljettaja
* Laivan Greene (s. 1992), yhdysvaltalainen näyttelijä
* Lorne Greene (1915–1987), kanadalainen näyttelijä
* Marjorie Taylor Greene (s. 1974), yhdysvaltalainen poliitikko
* Matt Greene (s. 1983), yhdysvaltalainen jääkiekkoilija
* Maurice Greene (s. 1974), yhdysvaltalainen pikajuoksija
* Nancy Greene (s. 1943), kanadalainen alppihiihtäjä ja olympiavoittaja
* Nathanael Greene (1742–1786), yhdysvaltalainen kenraalimajuri
* Peter Greene (1965–2025), yhdysvaltalainen näyttelijä
* Robert Greene (1558–1592), englantilainen näytelmäkirjailija
* Robert Greene (s. 1959), yhdysvaltalainen kirjailija
* Susen Tiedtke-Greene, nyk. *Susen Tiedtke* (s. 1969), saksalainen pituushyppääjä
* Ted Greene (1946–2005), yhdysvaltalainen jazzkitaristi, musiikkikolumnisti ja musiikinopettaja
* William Friese-Greene (1855–1921), brittiläinen valokuvaaja ja keksijä.

## Kuvitteellisia henkilöitä

* Beth Greene, televisiosarjsassa *[[The Walking Dead]]*
Oei Hui-lan

**Oei Hui-lan** (21. joulukuuta 1889 Semarang, Indonesia – 1992), tunnettu myös nimellä **Madame Wellington Koo**, oli kiinalais-indonesialainen kansainvälinen seurapiirihenkilö, muoti-ikoni ja Kiinan tasavallan ensimmäinen nainen vuosina 1926–1927. Hän oli Indonesian siirtomaa-ajan suurliikemiehen Oei Tiong Hamin tytär ja perijätär, ja hänen elämänsä yhdisteli ylellistä elintasoa, kansainvälistä diplomatiaa ja henkilökohtaisia haasteita.

## Varhaiselämä ja koulutus
Oei Hui-lan syntyi 21. joulukuuta 1889 Semarangissa, Indonesiassa, varakkaaseen peranakan-kiinalaiseen perheeseen. Hänen isänsä, Oei Tiong Ham, oli menestynyt sokerimoguli ja miljardööri, ja hänen äitinsä, Goei Bing Nio, kuului arvostettuun aatelisperheeseen. Hui-lan kasvoi ylellisissä kartanoissa, mutta hänen lapsuutensa oli etäinen ja yksinäinen, sillä hänen kasvatuksestaan vastasivat pääosin palvelijat ja yksityisopettajat. Hän sai korkeatasoisen koulutuksen eurooppalaisten opettajien johdolla ja oppi puhumaan useita kieliä, kuten malaijia, englantia, ranskaa, Hokkienin kieltä, mandariinia ja hollantia.

## Avioliitot ja seurapiirielämä
Vuonna 1912 Oei Hui-lan meni naimisiin brittiläisen konsulivirkailijan Beauchamp Forde Gordon Caulfield-Stokerin kanssa ja muutti Englantiin, missä hänestä tuli tunnettu seurapiirihenkilö ja muoti-ikoni. Hän suositteli erityisesti kiinalaista qipao-muotia, joka teki hänestä trendinluojan. Pari erosi vuonna 1920, minkä jälkeen Hui-lan meni naimisiin kiinalaisen diplomaatin Vi Kyuin Wellington Koon kanssa. Tämä avioliitto vei hänet ensin Sveitsiin ja myöhemmin Kiinaan, missä hän toimi Kiinan tasavallan ensimmäisenä naisena vuosina 1926–1927. Pari muutti Pariisiin, jossa Hui-lan toimi taitavana diplomaatin puolisona, edistäen kiinalaista kulttuuria ja kansainvälisiä suhteita. Avioliitto Koon kanssa oli kuitenkin etäinen ja täynnä ristiriitoja, ja pari erosi vuonna 1958.

## Myöhempi elämä ja perintö
Isänsä kuoleman jälkeen Oei Hui-lan peri suuren osan hänen omaisuudestaan, mutta tämä ei tuonut hänelle onnea. Myös hänen äitinsä kuoli myöhemmin, mikä lisäsi hänen yksinäisyyttään. Hui-lan vietti elämänsä loppuvuodet New Yorkissa osallistuen aktiivisesti sosiaalisiin ja kulttuurisiin piireihin. Hän kuoli 102-vuotiaana vuonna 1992. Vaikka hänen elämänsä oli aineellisesti hyvinvoivaa, se oli myös täynnä haasteita ihmissuhteissa.

Oei Hui-lan muistetaan merkittävänä muoti-ikonina, diplomaatin puolisona ja seurapiirihenkilönä, joka vaikutti sekä muotiin että kansainvälisiin suhteisiin. Hänen elämänsä kuvastaa naisten mahdollisuuksia menestyä ja vaikuttaa kansainvälisessä kontekstissa siirtomaa-ajan ja 1900-luvun diplomaattisissa piireissä.

## Lähteet
2992 Vondel

**2992 Vondel (2540 P-L)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

Nimetty alankomaalaisen runoilijan ja näytelmäkirjailijan Vondelin (1587-1679) mukaan.

## Lähteet
1750 Eckert

**1750 Eckert (1950 NA1)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Pyörähdysaika akselin ympäri on .

Asteroidi on nimetty Wallace J. Eckertin (1902-1971) muistoksi.

## Lähteet
Viirialesti

**Viirialesti** (*Bryconalestes longipinnis*) tai viiritetra on alesteihin kuuluva kalalaji. Lajia tavataan makeista vesistä Länsi-Afrikasta.

## Koko ja ulkonäkö
Viirialesti kasvaa useimmiten 8–13 cm pitkäksi, ja voi suurimmillaan saavuttaa 15–17 cm:n pituuden. Ruumiinrakenteeltaan laji on pitkänomaisen sukkulamainen ja koiraat ovat naaraita korkearuumiisempia ja tukevampi ja naaraat ovat hoikempia. Koiraskalan selkäevän ruodot ovat pidemmät kuin naarailla ja lisäksi sukupuolet eroavat peräevän muodon perusteella. Selkäevän jälkeen on rasvaevä. Viirialesti on väriltään vihertävä tai kellertävä ja vatsastaan harmaa. Pyrstöstä rasvaevään kulkee musta juova. Kalasta on levinneisyysalueella erilaisia värimuotoja, jotka eroavat juovan pituuden ja selvyyden perusteella.

## Levinneisyys ja elintavat
Viirialestia tavataan Gambiasta Kongon tasavaltaan ulottuvalta alueelta. Laji elää rannikoilla niin suurissa joissa kuin pienissä puroissakin, ja sitä tavataan myös jokisuistojen murtovesissä. Kala lisääntyy parvissa.

Viirialestia kalastetaan ravinnoksi levinneisyysalueellaan. Lisäksi se on yleinen akvaariokala.

## Lähteet
Alavuden kaupunginvaltuusto

**Alavuden kaupunginvaltuusto** on Etelä-Pohjanmaan maakunnassa sijaitsevan Alavuden kaupungin ylin päättävä elin. Kaupunginvaltuustossa on 31 paikkaa, joista 15 on keskustan hallussa kaudella 2025–2029. Toiseksi eniten paikkoja on perussuomalaisilla.

Valtuuston puheenjohtaja valtuustokaudella 2025–2027 on Toni Juurakko. Varapuheenjohtajia on kaksi, joista ensimmäinen on Jari Kortesmäki ja toinen Petri Juurakko.

Kuntamuodon mukaisesti valtuuston nimi on aiemmin ollut vuoteen 1974 kunnanvaltuusto ja vuoteen 1977 kauppalanvaltuusto. Vuodesta 2013 Alavuden hallinnon alle on kuulunut Töysä kuntaliitoksen myötä.

## Koostumus vaaleittain

## Valtuutetut
### Kausi 2025–2029
Vuoden 2025 kuntavaaleissa keskusta oli ainoa puolue Alavudella, joka lisäsi valtuustopaikkojaan edellisvaaleista. Kristillisdemokraatit oli suurin häviäjä menetettyään kaksi paikkaa. Vihreät menetti ainoan valtuustopaikkansa.

Alavuden kaupunginvaltuustoon valittiin vaaleissa seuraavat jäsenet:

## Lähteet

*
*
*
*
*
*
*

*Tilastokeskus: StatFin tietokannat ja StatFin arkistokanta
**Äänestystiedot vaalivuosittaisella kuntajaolla kuntavaaleissa, 1976-2025
**Puolueiden kannatus vaalivuosittaisella kuntajaolla kuntavaaleissa, 1976-2025
**Valittujen lukumäärä ja prosenttiosuudet puolueittain ja maakunnittain/vaalipiireittäin kuntavaaleissa 2025, 2021, 2017.
**Ehdokkaitten vaalitiedot puolueen ja kunnan ja sukupuolen mukaan kunnallisvaaleissa 2012
**Kunnallisvaalit 2008, valittujen lukumäärä, Kunnallisvaalit 2004, valittujen lukumäärä
**Valitut puolueittain vaalipiirin ja kunnan mukaan kunnallisvaaleissa 2000

### Viitteet
Osuusliike Voiman Lapintien myymälä

**Osuusliike Voiman Lapintien myymälä** oli tamperelaisen osuusliike Voiman vuonna 1924 myymälä Jussinkylän kaupunginosassa Soukanlahdenkadun, nykyisen Lapintien varrella, nykyisessä Metodistikirkon talossa. 

## Historiaa
Tampereen Puuvillatehtaan osuuskauppa liittyi 29.12.1917 Osuusliike Voimaan. Finlaysonin Osuuskauppaan kuului jopa 3295 jäsentä liittyessään Osuusliike Voimaan 1924.
Nämä osuusliikkeet liittyivät Soukanlahden kadun varrella sijaitsevaan, Osuusliike Voiman rakennuttamaan myymälärakennukseen. Sinne perustettiin Voiman Osuuskauppa 1924. 

## Rakennus
Tampereen Juhannuskylän tontille, Soukanlahden kadun, nykyisin Lapintien, varrelle rakennettiin Osuusliike Voiman toimesta uusi myymälätalo, joka valmistui 1925. Rakennuksen ensimmäisessä kerroksessa oli myymälätila, toisessa kerroksessa kansanruokala ja kolmannessa juhlasali sekä muutama asuinhuoneisto. Lisäksi rakennuksessa oli suojat kahdeksalle autolle ja kellarikerroksessa varastotilaa. 

Vuonna 1959 Suomen metodistikirkko osti talon ja muutti sen kirkoksi.

## Lähteet
Lehmänmaitopuu

**Lehmänmaitopuu** (*Brosimum utile*) on mulperikasvien (Moraceae) heimoon, maitopuiden (*Brosimum*) sukuun kuuluva kasvilaji. Se on ainavihanta puulaji, jonka maitiaisnestettä voidaan käyttää ravintona.

Lehmänmaitopuu voi kasvaa noin 30 metriä korkeaksi ja runko halkaisijaltaan 75–115 cm paksuksi. Puuaineksen väri vaihtelee kellertävänvalkeasta kellertävänruskeaan.

Lehmänmaitopuu kasvaa luontaisena Etelä- ja Väli-Amerikassa Amazonin altaan alueelta Costa Ricaan ulottuvalla alueella. Laji kasvaa sademetsissä sekä muissa ainavihannissa metsissä alle 400 metrin korkeudella merenpinnasta. Lisäksi lajia viljellään ainakin Intiassa, Sri Lankassa ja Indonesiassa sen maitiaisnesteen vuoksi.

## Käyttö
Lehmänmaitopuu tuottaa vaaleaa maitomaista maitiaisnestettä, jota voi juoda tavallisen maidon tavoin. Lisäksi siitä voi valmistaa juustonkaltaisia tuotteita, purukumia sekä kynttilöitä. Maitiaisnesteestä valmistettua juomaa on myös käytetty perinteisessä lääkinnässä vilustumisten ja hinkuyskän hoitoon.

Maitiaisnesteen ohella lehmänmaitopuun hedelmiä siemenineen voidaan käyttää ravintona keitettyinä ja puun rungon kuoresta saatavista kuiduista voidaan valmistaa vaatteita sekä muita tekstiilejä.

## Lähteet
* Useful Tropical Plants: ''Brosimum utile''
1749 Telamon

**1749 Telamon (1949 SB)** on suuri asteroidi, joka jakaa Jupiterin kiertoradan eli luokitellaan Troijalaisiin asteroideihin. Asteroidin kiertoaika Auringon ympäri on noin  (), jolloin se on lähimmillään  astronomisen yksikön päässä Auringosta ja etäisimmillään  astronomisen yksikön päässä. Asteroidin läpimitta on noin . Pyörähdysaika akselin ympäri on . 

## Lähteet
Vanha Mukasentie

**Vanha Mukasentie** on Kotkan alueella eteläisessä Kymenlaaksossa kulkenut pohjois-eteläsuuntainen vuosisatoja vanha Kymiläinen kulkuväylä. Se oli Kymin kirkonmäeltä Hurukselan kylälle johtanut Kotkan ja Kouvolan alueen yhdistävä tärkeä tie. Kulkuväylän kautta kulki Kymin kaikki pohjoinen tieliikenne sisämaahan ja takaisin.

## Historia ja nykytila
Vanha Mukasen tie erkani pohjoissuuntaan nykyisen Kotkan Korkeakosken alueella itä-länsisuuntaisesta Kuninkaantiestä. Kulkuväylän alku kulkee päällystettynä tienä Kotkassa Mukasentie -nimellä Korkeakoskelta Peippolaan noin kahden kilometrin matkan. Peippolassa Lentokentäntie kulkee pääosin Vanhan Mukasentien linjauksen päällä aina Kymin lentokentän eteläpäätyyn, kunnes vanha tielinjaus palautuu uudestaan Kotkan Moottoriurheilukeskuksen jälkeen soratienä.

Näiltä alueilta alkaa lähimmäksi muinaisen kaltainen metsäinen kulkuväylä. Tältä osin reitti etenee viiden kilometrin matkalla metsätienä Laajakosken itäisten alueiden läpi kohti Hurukselan kylän eteläisellä reunalla sijaitsevalle Korpsillanmäelle mahdollistaen ihmisten liikkumisen alueella jalan tai polkupyörällä.

Tunnetuin tällä välillä oleva nähtävyys on Laajakosken puolella sijaitsevat Papinkivet. Papinkivet ovat saaneet nimensä siitä, että aikanaan Kymin kirkolle pohjoisen suunnasta palvelusta pitämään tulleet papit kolaroivat kulkuvälineensä kiveen kyseisellä paikalla ja joutuivat viettämään yönsä kyseisien kivien suojassa ennen seuraavana päivänä saapunutta apua.

Vuonna 2025 heinäkuussa saatiin jalankululle ja pyöräilylle uudelleen käyttöön Hurukselan kylän puolella lähellä Laajakosken rajaa sijaitseva vanhan osuuden noin puolentoista kilometrin pituinen pätkä ennen Korpsillan mäkeä. Reitin alkuperäisen lisäosan avaamisen mahdollisti Portaankallion pohjoispuolella olevalle Portaanojalle vapaaehtoisvoimin rakennettu silta monen sillattoman vuoden jälkeen. Virtaava vesi on kaivertanut paikalle vuosituhansien kuluessa idyllisen kanjonimaisen painanteen.

Korpsillan jälkeen seututie 357 noudattaa pääosin vanhan Mukasentien reittiä pienin poikkeamin Hurukselan kylälle Mammulanmäen eteläiseen risteykseen asti. Salonmäen saarella vanha Mukasentie jatkuu aina Kymijoen rantaan asti, missä se sellaisenaan päättyy. Kulkureitti jatkui tästä toisella puolella Kymijokea Wredebyn puolelle ja sieltä edelleen Elimäelle ja Anjalan kirkonkylään johtavan tien risteykseen.

## Lähteet

* Ulvinen, Arvi ym. 1960: Kymin Historia 1, Kouvola
* Purtilo, Oiva 1990: Muistelmia Hurukselan kylästä ja Kymijoen Varsilta. Oiva Purtilo, Kotka - kertoo tien tarkasta reitistä
* Maanmittauslaitos: Karttapaikka: Alueen maastokartta https://asiointi.maanmittauslaitos.fi/karttapaikka/

### Viitteet
Helsingin GP-kisat 1999

**[[Helsingin GP-kisat]]** järjestettiin vuonna 1999 Helsingissä 10. kesäkuuta. Kilpailupaikkana oli Olympiastadion. Kisat olivat järjestyksessään 3. Helsingin GP-kisat, jota ennen niitä edelsi Maailmankisat. GP-sarjan taloudellisten vaatimusten lisääntyessä Helsingin Kisa-Veikot (HKV) teki kilpailujen järjestämisestä yhteistyösopimuksen Infront Finlandin kanssa, jota johtivat Mikko Vanni ja Hjallis Harkimo. Kisojen pääsihteerinä toimi Jukka Kunnas. Kisojen päätukija oli tietoliikennejätti Ericsson, jonka vuoksi kisoja markkinoitiin toista kertaa nimellä "*Ericsson Grand Prix*". Helsingin GP-osakilpailuun myytiin 21 814 pääsylippua. Kisat kuuluvat yleisurheilun GP-sarjan kakkosluokkaan. . 

## Miehet

## Naiset

## Lähteet
1707 Chantal

**1707 Chantal (1932 RL)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
AR-10

**ArmaLite AR-10** on yhdysvaltalainen 7,62×51 mm NATO -kaliiperinen taistelukivääri, jonka Eugene Stoner suunnitteli 1950-luvulla. Asetta valmisti alkujaan ArmaLite.

AR-10:n pohjalta on myöhemmin suunniteltu useita aseita. Stonerin pian AR-10:n jälkeen suunnittelema 5,56×45 mm NATO -kaliiperinen AR-15 perustuu AR-10:een. Yhdysvaltain asevoimat otti sen käyttöön M16-rynnäkkökiväärinä, ja siitä tuli todella yleinen ase.

## Kehitys ja historia
AR-10 oli jatkumoa useille ArmaLiten 1950-luvulla suunnittelemille aseille, joista suurin osa ei menestynyt. ArmaLite oli tuolloin vielä hyvin pieni asevalmistaja. AR-10:n pääsuunnittelijana toimi Eugene Stoner, jonka ArmaLiten perustaja George Sullivan oli saanut yhtiön pääinsinööriksi. Ase esiteltiin vuonna 1956.

AR-10 pääsi Yhdysvaltain asevoimien kokeisiin ja kilpailuun M1-kiväärin korvaamisesta, mutta hävisi M14:lle, joka valittiin uudeksi palveluskivääriksi 1957. M14 korvattiin kuitenkin jo melko pian AR-10:n kevyempikaliiperisella jatkokehitelmällä, AR-15:llä eli M16-rynnäkkökiväärillä. ArmaLite myi AR-10:n ja AR-15:n oikeudet Coltille vuonna 1959, koska tarvitsi rahaa eikä kyennyt tarpeeksi suureen tuotantoon. Alkuperäistä AR-10:tä valmistettiin suhteellisen vähän, vain alle 10&nbsp;000 kappaletta. Kiväärejä myytiin joihinkin maihin ympäri maailmaa.

## Suunnittelu
AR-10 käyttää lataamiseen kaasujärjestelmää, joka perustuu laukauksesta purkautuvan kaasun välittämiseen lukonpidikkeessä sijaitsevan männän kautta latauksessa tarvittavaksi liikkeeksi. Aseella voi ampua sekä kertatulta että sarjatulta. AR-10 käyttää 7,62×51 mm NATO -patruunaa, joka oli aseen suunnittelun aikaan vasta hiljattain standardisoitu. Suunnittelunsa aikaan AR-10 oli sen tyyppisistä kivääreistä melko kevyt, tyhjänä päälle kolme kilogrammaa.

## Lähteet

## Aiheesta muualla
Meyahin kieli

**Meyahin kieli** on itäisiin linnunpääkieliin kuuluva kieli, jota puhutaan Länsi-Papualla. Puhujamäärä on 16 000 – 20 000. Rannikolla asuvat puhujat osaavat yleensä myös malaijia, kun taas sisämaassa puhujat ovat lähtökohtaisesti yksikielisiä. Kielen katsotaan olevan elinvoimainen ja se jaetaan viiteen päämurteeseen.

Kieltä kirjoitetaan latinalaisin aakkosin. Uusi testamentti on käännetty meyahiksi vuonna 1997.

## Fonologia
Toisin kuin monet muuta lähialueen kielet, meyah on tonaalinen kieli, jossa käytetään kahta äänenkorkeutta merkitään aksenttimerkeillä.

### Vokaalit

Lähde:

### Konsonantit

Lähde:

## Kielioppi ja sanasto
Lukusanat 1–10 meyahiksi:

## Lähteet

* 

### Viitteet
Sandalin linna

**Sandalin linna** () on linnanraunio Wakefieldissä West Yorkshiressa Englannissa. Se on 14. heinäkuuta 1953 lähtien ollut Grade II* -luokan suojelukohde.

William de Warenne rakennutti noin vuonna 1106 puisen linnan, joka myöhemmin purettiin paikalle rakennetun kivilinnan tieltä.

## Lähteet
Argy

**Argy** on kunta Ranskassa Indren departementissa Centre-Val de Loiren alueella. Se sijaitsee noin 26 kilometriä Châteauroux’n kaupungista luoteeseen.

Kunnan nähtävyyksiä on linna Château d'Argy, jonka rakennuttivat Brillacin herrat 1400-luvun puolivälissä vanhan kartanon paikalle. Rakennus muodostaa nelikulmion, jonka kulmissa on erisuuruiset tornit. Linnaa ympäröi vallihauta, joka on nyt täytetty, ja nostosilta muodosti tuolloin pääsisäänkäynnin suurelle sisäpihalle. Torneja yhdistää koristeelliset galleriat.

## Lähteet

## Aiheesta muualla
Loubeyrat

**Loubeyrat** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 12 kilometriä Riomin kaupungista luoteeseen.

Loubeyrat'n uusi kirkko valmistui vuonna 1872. Rakentaminen tuli pienelle kaupungille kalliiksi, ja kirkko saikin lempinimen ”Vuorten katedraali”.

Keskiaikainen linna Château de Chazeron on entinen puolustuslinna. Linnaan tehtiin muutostöitä 1600-luvulla, jolloin siitä tehtiin asuinlinna. Linna pysyi saman suvun omistuksessa vuoteen 1909 asti, jolloin se myytiin. Se siirtyi omistajalta toiselle koko 1900-luvun ajan ja samalla sitä ryöstettiin laajasti. Vuonna 1965 arkkitehdit Roger Bruny ja Michel Mange Matin ostivat linnan, minkä jälkeen alkoi pitkä peruskorjausjakso, joka on jatkunut tähän päivään asti. Nykyään linna on edelleen Brunyn suvun omistuksessa.

## Lähteet

## Aiheesta muualla
Energia Filippiineillä

**Energia Filippiineillä** käsittelee Filippiinien energian tuotantoon, jakeluun ja kulutukseen liittyviä asioita.

Filippiinien energiankulutus vuonna 2023 jakaantui eri lähteiden kesken seuraavasti:
* öljy: 31&nbsp;%
*  kivihiili: 30&nbsp;%
* biopolttoaineet ja jätteenpoltto: 18&nbsp;%
* maalämpö, aurinko ja tuulivoima: 13&nbsp;%
* maakaasu: 4&nbsp;%
* vesivoima: 1,4&nbsp;%

Energiankulutus asukasta kohti vuonna 2023 oli 17,6 miljoonaa BTU:ta, maailman 195 valtion joukoossa 134. suurinta.

Vuonna 2022 loppukäyttäjistä suurin ryhmä oli liikenne (35 %), toisena kotitalouksien energiankäyttö (29 %). Teollisuuden osuus on vajaat 20 % ja kaupan ja julkisen sektorin runsaat 10%.

Filiippiiniläisistä noin 95% on sähköverkon parissa - kaupungeissa 98%, maaseudulla 91%. Vuonna 2023 sähköstä tuotettiin fossiilisilla polttoaineilla 78% ja vesivoimalla 9% ja geotermisellä energialla 9%.
 1900-luvun loppupuolelle asti vesivoima tuotti vain pienen osan maan sähköntuotannosta, ja lämpövoimalat (joista suurin osa poltti tuontiöljyä) tuottivat suurimman osan. Useiden patohankkeiden valmistuminen Luzonilla ja toisen hankkeen laajentaminen Mindanaolla ovat lisänneet vesivoimalaitosten tuottaman sähkön osuutta. Riippuvuutta ulkomaisesta öljystä on myös vähennetty rakentamalla geotermisiä ja perinteisiä hiilikäyttöisiä lämpövoimaloita ja jossain määrin hyödyntämällä Palawanin offshore-öljyvaroja. Sähkön saatavuus on parantunut nopeasti 2000-luvulla, kotitalouksien sähköistämisaste nousi yli 90 prosenttiin vuonna 2016. Tavoitteena oli saada koko maa sähköverkkoon 2022 mennessä.

Filippiinit rakensi ensimmäistä ydinvoimalaansa jo 1980-luvulla, mutta sitä ei otettu koskaan käyttöön. Nykyinen tavoite on aloittaa ydinvoiman tuotanto vuonna 2032.

## Lähteet
Léopold Gernaey

**Léopold Andries Gernaey** (25. helmikuuta 1927 Gistel – 4. elokuuta 2005) oli belgialainen jalkapalloilija, joka pelasi maalivahdin pelipaikalla. Hän oli pituudeltaan 178-senttimetrinen. Gernaey pelasi 17 ottelua Belgian A-maajoukkueessa. Hän pelasi joukkueensa molemmat ottelut vuoden 1954 MM-kilpailuissa.

## Lähteet

## Aiheesta muualla
Marcel Dries

**Marcel Henricus Dries** (19. syyskuuta 1929 Antwerpen – 27. syyskuuta 2011) oli belgialainen jalkapalloilija, joka pelasi puolustajan pelipaikalla. Hän oli pituudeltaan 180-senttimetrinen. Dries pelasi 31 ottelua Belgian A-maajoukkueessa. Hän pelasi joukkueensa molemmat ottelut vuoden 1954 MM-kilpailuissa.

## Lähteet
Chrysí (Pélla)

**Chrysí** () on Kreikan kylä, joka kuuluu hallinnollisesti Almopían kuntaan, Péllan alueyksikköön ja Keski-Makedonian alueeseen. Kylän väkiluku on 256 (2021).

Chrysín kylä sijaitsee noin 57 kilometriä luoteeseen Péllasta ja noin 102 kilometriä länsiluoteeseen Thessalonikista. Antiikin aikana nykyisen kylän lähellä sijaitsi Europoksen kaupunki. Chrysí muodostaa oman kyläyhdyskuntansa (Δημοτική Κοινότητα Χρυσής, *Dimotikí Koinótita Chrysís*), johon ei kuulu muita asutuksia.

## Lähteet
Chrysí

**Chrysí** () voi viitata seuraaviin paikkoihin Kreikassa:

* Chrysí, saari Kreetan etelärannikon edustalla
* Chrysí, kylä Almopían kunnassa Péllan alueyksikössä Keski-Makedonian alueella
Krovýli

**Krovýli** () on Kreikan kylä, joka kuuluu hallinnollisesti Maróneia-Sápesin kuntaan, Rodópin alueyksikköön ja Itä-Makedonian ja Traakian alueeseen. Kylän väkiluku on 119 (2021).

Krovýlin kylä sijaitsee noin 28 kilometriä kaakkoon Komotinísta. Krovýli muodostaa myös laajemman kyläyhdyskunnan (Δημοτική Κοινότητα Κρωβύλης, *Dimotikí Koinótita Krovýlis*), johon kuuluvat varsinaisen Krovýlin kylän lisäksi kylät Palaiá Krovýli (”Vanha Krovýli”), Paralía Petrotón ja Petrotá. Koko yhdyskunnan väkiluku on 338 (2021).

## Lähteet
Loutrochóri

**Loutrochóri** (, ) on Kreikan kylä, joka kuuluu hallinnollisesti Skýdran kuntaan, Péllan alueyksikköön ja Keski-Makedonian alueeseen. Kylän väkiluku on 399 (2021).

Loutrochórin kylä sijaitsee noin 44 kilometriä länsilounaaseen Péllasta ja noin 86 kilometriä länteen Thessalonikista. Antiikin aikana nykyisen kylän lähellä sijaitsi Skydran kaupunki. Loutrochóri muodostaa oman kyläyhdyskuntansa (Δημοτική Κοινότητα Λουτροχωρίου, *Dimotikí Koinótita Loutrochoríou*), johon ei kuulu muita asutuksia. Vuoteen 2020 saakka se kuului Petraían kyläyhdyskuntaan.

## Lähteet
Mákri (Évros)

**Mákri** () on Kreikan kylä, joka kuuluu hallinnollisesti Alexandroúpolin kuntaan, Évroksen alueyksikköön ja Itä-Makedonian ja Traakian alueeseen. Kylän väkiluku on 790 (2021).

Mákrin kylä sijaitsee noin 12 kilometriä länteen Alexandroúpolin kaupungista ja noin 800 metriä sisämaahan Traakianmeren rannasta. Kylällä on satama meren rannalla. Nykyisen kylän lähelle sijoitettiin aiemmin antiikin ajan Zonen kaupunki, mutta nykyisin se sijoitetaan lännemmäksi.

Mákri muodostaa myös laajemman kyläyhdyskunnan (Δημοτική Κοινότητα Μάκρης, *Dimotikí Koinótita Mákris*), johon kuuluvat varsinaisen Mákrin kylän lisäksi kylät Díkella, Énnato, Mesimvría, Panórama, Paralía Dikellón ja Pláka sekä Neitsyt Marian kuolonuneen nukkumisen luostari (*Moní Koímisis Theotókou*) eli ”Évroksen Neitsyt Maria” (*Panagía Évrou*). Koko yhdyskunnan väkiluku on  (2021).

## Lähteet

## Aiheesta muualla
Mesimvría

**Mesimvría** () on Kreikan kylä, joka kuuluu hallinnollisesti Alexandroúpolin kuntaan, Évroksen alueyksikköön ja Itä-Makedonian ja Traakian alueeseen. Kylän väkiluku on 88 (2021).

Mesimvrían kylä sijaitsee noin 19 kilometriä länteen Alexandroúpolin kaupungista ja vähän yli kilometrin sisämaahan Traakianmeren rannasta. Se on osa Mákrin kyläyhdyskuntaa. Kylä on nimetty antiikin ajan Mesembrian kaupungin mukaan, koska se sijoitettiin aiemmin nykyisen kylän lähelle Saplí Nteré -joen suuhun. Nykytiedon mukaan paikalla sijaitsi kuitenkin Mesembrian sijasta antiikin ajan Zonen kaupunki.

## Lähteet
Aravissós

**Aravissós** () on Kreikan kylä, joka kuuluu hallinnollisesti Péllan kuntaan, Péllan alueyksikköön ja Keski-Makedonian alueeseen. Kylän väkiluku on  (2021).

Aravissóksen kylä sijaitsee noin 26 kilometriä länsiluoteeseen Péllan kaupungista ja noin 68 kilometriä länsiluoteeseen Thessalonikista. Antiikin aikana nykyisen kylän lähellä sijaitsi Kyrrhoksen kaupunki. Aravissós muodostaa oman kyläyhdyskuntansa (Δημοτική Κοινότητα Αραβησσού, *Dimotikí Koinótita Aravissoú*), johon ei kuulu muita asutuksia.

## Lähteet

## Aiheesta muualla
Néo Monastíri

**Néo Monastíri** (, ) on Kreikan kylä, joka kuuluu hallinnollisesti Domokóksen kuntaan, Fthiotiin alueyksikköön ja Keski-Kreikan alueeseen. Kylän väkiluku on 904 (2021).

Néo Monastírin kylä sijaitsee noin 54 kilometriä pohjoiseen Lamíasta. Se on rakennettu noin 120 metrin korkeuteen merenpinnasta laskettuna. Kylä on saanut nimensä, suomeksi ”Uusi luostari”, siitä, että sen asukkaat tulivat vuoden 1919 jälkeisessä Kreikan ja Bulgarian väestönvaihdossa Mikró Monastírin (”Pieni luostari") ja Megálo Monastírin (”Suuri luostari”) kreikkalaiskylistä läheltä nykyistä Topolovgradia (kreik. Kavaklí). Néo Monastíri muodostaa oman kyläyhdyskuntansa (Δημοτική Κοινότητα Νέου Μοναστηρίου, *Dimotikí Koinótita Néou Monastiríou*), johon ei kuulu muita asutuksia.

## Lähteet
Petrotá (Évros)

**Petrotá** () on Kreikan kylä, joka kuuluu hallinnollisesti Orestiádan kuntaan, Évroksen alueyksikköön ja Itä-Makedonian ja Traakian alueeseen. Kylän väkiluku on 125 (2021).

Petrotán kylä sijaitsee Kreikan koillisosassa noin 145 kilometriä pohjoiseen Alexandroúpolista ja noin kolmen kilometrin päässä Bulgarian rajasta. Se on rakennettu noin 151 metrin korkeuteen merenpinnasta laskettuna. Petrotá muodostaa oman kyläyhdyskuntansa (Δημοτική Κοινότητα Πετρωτών, *Dimotikí Koinótita Petrotón*), johon ei kuulu muita asutuksia.

## Lähteet

## Aiheesta muualla
Petrotá (Rodópi)

**Petrotá** () on Kreikan kylä, joka kuuluu hallinnollisesti Maróneia-Sápesin kuntaan, Rodópin alueyksikköön ja Itä-Makedonian ja Traakian alueeseen. Kylän väkiluku on 6 (2021).

Petrotán kylä sijaitsee noin 40 kilometriä kaakkoon Komotinísta ja saman verran länteen Alexandroúpolista. Se on osa Krovýlin kyläyhdyskuntaa. Nykyisen kylän lähelle Traakianmeren rannikolle sijoitetaan nykyisin antiikin ajan Mesembrian kaupunki. Paikka on Gialí Nteré (Gialý Nteré) -joen suussa, missä sijaitsee Petrotán ranta (Paralía Petrotón).

## Lähteet
Petrotá

**Petrotá** () voi viitata seuraaviin paikkoihin Kreikassa:

* Petrotá, kylä Maróneia-Sápesin kunnassa Rodópin alueyksikössä Itä-Makedonian ja Traakian alueella
* Petrotá, kylä Orestiádan kunnassa Évroksen alueyksikössä Itä-Makedonian ja Traakian alueella
4038 Kristina

**4038 Kristina (1987 QH2)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

## Lähteet
Polýdrosos

**Polýdrosos** () on Kreikan kylä, joka kuuluu hallinnollisesti Delfoín kuntaan, Fokiin alueyksikköön ja Keski-Kreikan alueeseen. Kylän väkiluku on  (2021).

Polýdrosoksen kylä sijaitsee Parnassós-vuoren pohjoisessa alarinteessä noin 44 kilometriä koilliseen Delfoín kunnan kuntakeskuksesta Ámfissasta. Se on rakennettu noin 380 metrin korkeuteen merenpinnasta laskettuna. Kylä on todennäköisesti alkuperältään slaavilainen, mikä näkyy myös sen vanhassa slaavilaisperäisessä nimessä *Souvála* (Σουβάλα). Alun perin kylä sijaitsi kuitenkin ylempänä paikassa, jossa nykyisin sijaitsee Áno Polýdrosos (”Ylä-Polýdrosos”).

Polýdrosos muodostaa myös laajemman kyläyhdyskunnan (Δημοτική Κοινότητα Πολυδρόσου, *Dimotikí Koinótita Polydrósou*), johon kuuluu varsinaisen Polýdrosoksen ja Áno Polýdrosoksen lisäksi Livádin kylä. Koko yhdyskunnan väkiluku on  (2021).

## Lähteet
Limpopon piiri

**Limpopon piiri** () on Mosambikin eteläosan Gazan maakunnassa sijaitseva aluehallinnon toisen tason piiri. Piiri rajoittuu lännessä Bilenen, pohjoisessa Chócuen (Chókwèn piiri), koillisessa Chibuton ja idässä Chongoenen piiriin sekä kaakossa Xai-Xain kaupunkiin. Etelässä piiriä rajaa Intian valtameri. 

Piirin itäpuolitse virtaa Limpopojoki, jonka mukaan piiri on nimetty.

Piiri on perustettu vuonna 2016. Piirin väestöennuste oli 153&nbsp;875 as. (2023) ja pinta-ala 1&nbsp;184 neliökilometriä, piiritilaston mukaiset arvot olivat 159&nbsp;985 asukasta (2023) ja pinta-ala 1&nbsp;165 km². Piirikeskuksena toimii Zongoenon kylä (ja Chicumbanen kylä), joka sijaitsee 16 (12) kilometriä aluekeskus Xai-Xaista länteeen.

Lukutaidottomuus oli piirissä vuosien 2019–2023 tilaston mukaan 28,9 prosenttia (maakunnan keskiarvo 27,6 &nbsp;%).

Väestön pääelinkeino on maatalous. Keskeisimpiä tuotteita ovat maissi, riisi, vihannekset, juurekset ja mukulakasvit sekä nautakarja.

## Lähteet
* 

* 

### Viitteet
Aarhus Fremad

**Aarhus Fremad** on tanskalainen jalkapalloseura Aarhusista. Seura pelaa toiseksi korkeimmalla sarjatasolla 1. divisioonassa. Seuran kotikenttä on Riisvangen Stadium. Seura pelasi vuosina 1997–1999 kahden kauden ajan Tanskan pääsarjassa, Superliigassa.

## Lähteet

## Aiheesta muualla
* Seuran verkkosivusto